**Doamne**

*Alexandru Cristian*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Doamne sfânt, lumină a mea

ascultă-mi ruga fierbinte, mângâie-mă.

Dă-mi leacul uitării veşnice,

durerea vreau să o sparg în mine,

Doamne, atinge-mă.

Atingerea Ta să fie viaţă, vorba Ta înţelepciune.

Iartă-mă am greşit, m-am lăsat dus de trufie.

Nu mai vreau să încalc legea Ta, ca un tăciune

arde în mine suferinţa, ce curată nebunie!

Te-am umilit Tată! nu Te-am ascultat,

nu m-am uitat la Tine, nu Te-am vrut.

Acum e târziu... iartă-mă,

acum sunt devotat, spun nu trufiei,

să Te fac să suferi nu am voit,

te rog iartă-mă, m-a durut lecţia pe care mi-ai dat-o,

Doamne...

Din volumul Sacralitate publicat in anul 2016 la Editura Familiei in Israel